**Rámcová dohoda o poskytovaní služieb**

uzatvorená v zmysle § 269 ods. 2 zákona č. 513/1991 Zb. Obchodného zákonníka

v znení neskorších zmien a doplnkov

**Čl. 1**

**Zmluvné strany**

1. Objednávateľ**: Mesto Trnava**

Sídlo: Hlavná č. 1, 917 71 Trnava

Zastúpený: JUDr. Peter Bročka, LL.M - primátor

 Bankové spojenie: VÚB Trnava

číslo účtu: SK59 0200 0000 0000 2692 5212

IČO: 00 313 114

DIČ: 2021175728

Kontaktná osoba: Ing. Zuzana Bodišová

(ďalej len“objednávateľ“)

1. Poskytovateľ: **VYPLNIŤ**

Sídlo:

Zastúpený:

Bankové spojenie:

číslo účtu:

IČO:

DIČ:

Kontaktná osoba:

(ďalej len“poskytovateľ“ a spolu s „objednávateľom“ ďalej len „ zmluvné strany“)

**Čl. 2**

**Podklady pre uzatvorenie dohody**

* 1. Rámcová dohoda o poskytovaní služby (ďalej len „dohoda“) je uzatvorená v nadväznosti na ust. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ako výsledok zadávania zákazky podľa § 117 s názvom: **„Zabezpečenie pohrebných služieb pre sociálne pohreby mesta Trnava"**. Poskytovateľ sa stal víťazným uchádzačom vo vyhlásenej predmetnej súťaži.

**Čl. 3**

**Predmet rámcovej dohody**

* 1. Predmetom tejto dohody je poskytovanie služieb poskytovateľom, a to pohrebné služby pre sociálne pohreby, ktoré je objednávateľ povinný zabezpečiť v zmysle zákona č. 131/2010 Z. z. o pohrebníctve, a to v rozsahu dohodnutom v tejto dohode, na základe samostatných objednávok/zadaní vyhotovených objednávateľom.
	2. Pohrebné služby sú tvorené nasledovnou činnosťou poskytovateľa:
* Dodanie rakvy v základnom vybavení
* Prevzatie, prevoz a manipulácia s ľudskými pozostatkami
* Obliekanie ľudských pozostatkov
* Kremácia resp. klasický pohreb do zeme
* Poplatok za uloženie v chladiacom zariadení
	1. Objednávateľ sa zaväzuje za vykonané služby zaplatiť poskytovateľovi cenu podľa čl. IV tejto dohody. Cena vychádza z cenovej ponuky, ktorú predložil poskytovateľ v súťaži dňa ...........2018 a ktorá tvorí prílohu tejto zmluvy. Objednávateľ môže odmietnuť prevzatie predmetu dohody alebo jeho časti v prípade, ak zistí, že poskytnutá služba nebola vykonaná riadne.

**Čl. 4**

**Cena a platobné podmienky**

* 1. Cena predmetu tejto dohody je stanovená dohodou zmluvných strán v súlade s ustanoveniami zákona č. 18/1996 Z. z. v znení neskorších predpisov a vyhláškou č. 87/1996 Z. z. v znení neskorších predpisov, a je v celkovej výške 5 000 Eur bez DPH, t.j. 6 000 Eur vrátane DPH za celé obdobie doby platnosti tejto dohody.

Cena za poskytovanie pohrebných služieb pre sociálne prípady za jeden pohreb je v nasledovnom rozčlenení:

|  |
| --- |
| **CENA ZA 1 POHREB – KREMÁCIA** |
| Cena spolu bez DPH |  | € |
| DPH 20% |  | € |
| **Cena - KREMÁCIA celkom s DPH**  |  | **€** |

|  |
| --- |
| **CENA ZA 1 POHREB – KLASICKÝ DO ZEME** |
| Cena spolu bez DPH |  | € |
| DPH 20% |  | € |
| **Cena – KLASICKY DO ZEME celkom s DPH** |  | **€** |

* 1. Podrobná špecifikácia ceny za jednotlivé činnosti je uvedená v cenovej ponuke poskytovateľa – prílohe, ktorá je nedeliteľnou súčasťou tejto dohody.
	2. Zmluvné strany sa dohodli, že poskytovateľ bude za poskytnuté služby vystavovať faktúry priebežne po splnení každej samostatnej objednávky/zadania. Zmluvné strany sa dohodli na splatnosti faktúr 15 pracovných dní odo dňa ich doručenia objednávateľovi.
	3. Objednávateľ uhradí cenu za poskytnuté služby na základe faktúry vystavenej poskytovateľom po poskytnutí služby.
	4. Faktúra musí obsahovať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov. Objednávateľ si vyhradzuje právo vrátiť poskytovateľovi faktúru, ktorá nebude obsahovať všetky potrebné náležitosti. Po obdržaní opravenej faktúry začína plynúť nová lehota splatnosti.

**Čl. 5**

**Čas a miesto plnenia predmetu dohody**

* 1. Poskytovateľ sa zaväzuje poskytovať služby objednávateľovi priebežne, podľa jeho potrieb a na základe samostatných objednávok/zadaní objednávateľa.
	2. Miestom plnenia predmetu dohody sú cintorín na Kamennej ceste, evanjelický cintorín na Nitrianskej ceste, resp. podľa požiadavky objednávateľa.
	3. Poskytovateľ je povinný poskytnúť objednanú službu najneskôr do 3 dní odo dňa doručenia objednávky/zadania objednávateľa.

**Čl. 6**

**Doba trvania a ukončenie dohody**

* 1. Táto dohoda sa uzatvára na dobu 12 mesiacov odo dňa nadobudnutia jej účinnosti, s možnosťou jej predĺženia.
	2. Túto dohodu je možné ukončiť:
* vzájomnou dohodou zmluvných strán;
* písomnou výpoveďou ktorejkoľvek zo zmluvných strán, pričom výpovedná lehota je dvojmesačná a začína plynúť od prvého dňa mesiaca nasledujúceho po mesiaci, v ktorom bola výpoveď doručená;
* odstúpením od dohody, pričom ktorákoľvek zo zmluvných strán je oprávnená odstúpiť pri podstatnom porušení povinnosti vyplývajúcej z tejto dohody a požadovať náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvnej povinnosti budú považovať porušenie akejkoľvek povinnosti vyplývajúcej z tejto dohody. Odstúpenie od tejto dohody odstupujúca strana písomne oznámi druhej strane bez zbytočného odkladu po tom, ako sa o podstatnom porušení dohody dozvedela. Oznámenie o odstúpení musí byť doručené druhej zmluvnej strane, inak je neplatné. Odstúpenie je účinné dňom doručenia oznámenia o odstúpení od dohody. Odstúpením od dohody sa táto v celom rozsahu ruší.
	1. Ukončenie tejto dohody ktoroukoľvek zo zmluvných strán nemá vplyv na finančné vysporiadanie za už poskytnuté plnenie zo strany poskytovateľa.

**Čl. 7**

**Sankcie**

* 1. V prípade omeškania poskytovateľa so splnením predmetu tejto dohody v dojednaných termínoch na základe objednávok/zadaní objednávateľa je objednávateľ oprávnený od poskytovateľa požadovať zmluvnú pokutu vo výške 0,5 % z ceny predmetu jednotlivej objednávky/zadania objednávateľa na základe tejto dohody. Tým nie je dotknuté právo objednávateľa na náhradu škody podľa ust. § 371 ods. 2 Obchodného zákonníka.
	2. V prípade omeškania objednávateľa s úhradou faktúry má poskytovateľ právo uplatniť u objednávateľa úrok z omeškania vo výške 0,05 % z dlžnej čiastky za každý deň omeškania. Objednávateľ nezodpovedá za omeškanie úhrady faktúry, ktorá je spôsobená nepripísaním finančných prostriedkov na účet poskytovateľa zo strany jeho finančného ústavu.
	3. Poskytovateľ sa zaväzuje, že v prípade omeškania s odstránením vád predmetu dohody v dohodnutom termíne uhradí objednávateľovi zmluvnú pokutu vo výške 0,05 % z ceny predmetu jednotlivej objednávky/zadania objednávateľa na základe tejto dohody za každý deň omeškania.

**Čl. 8.**

**Záverečné ustanovenia**

* 1. Zmluvné strany sa dohodli, že akékoľvek písomnosti vyplývajúce z právneho vzťahu založeného touto dohodou (napríklad faktúry, uplatnenie náhrady škody, uplatnenie úroku z omeškania, výpoveď dohody, odstúpenie od tejto dohody) sa budú považovať za doručené aj v prípade, ak sa doporučená zásielka adresovaná na adresu sídla poskytovateľa vráti objednávateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa písomnosť považuje za doručenú dňom, keď bola objednávateľovi listová zásielka vrátená, i keď sa adresát (poskytovateľ) o tom nedozvedel.
	2. Ak sa stane niektoré ustanovenie tejto dohody celkom alebo sčasti neplatným alebo nevymáhateľným, nemá táto skutočnosť vplyv na platnosť a vymáhateľnosť zostávajúcej časti tejto dohody. V takomto prípade sa zmluvné strany zaväzujú nahradiť neplatné alebo nevymáhateľné ustanovenia tejto dohody novými ustanoveniami, platnými a vymáhateľnými, ktoré budú mať čo najbližší právny význam a účinok ako ustanovenie, ktoré má byť nahradené.
	3. Zmluvné strany sa zaväzujú, že prípadné spory, ktoré by vznikli na základe tejto dohody sa budú snažiť riešiť hľadaním možnosti dohody akceptovateľnej oboma zmluvnými stranami.
	4. Zmeny resp. doplnenia tejto dohody môžu byť vykonané len formou písomných dodatkov k tejto dohode, po ich odsúhlasení oboma zmluvnými stranami. Takéto dodatky tvoria nedeliteľnú súčasť dohody.
	5. Zmluvné strany výslovne vyhlasujú, že táto dohoda zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
	6. Dohoda je vyhotovená v štyroch rovnopisoch, z toho tri rovnopisy dostane objednávateľ a jeden rovnopis dostane poskytovateľ.
	7. Príloha dohody: cenová ponuka zo dňa.................
	8. Táto dohoda je platná dňom podpísania zmluvnými stranami. Táto dohoda nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.
	9. Dohoda bola zverejnená dňa..................

V Trnave, dňa ..................... V ......................, dňa.......................

-------------------------------------------- --------------------------------------------

 JUDr. Peter Bročka, LL.M. konateľ

 primátor za poskytovateľa

 za objednávateľa